CELEX: 32019D0640
Language: el
Date: 2019-04-15 00:00:00
Title: Απόφαση (ΕΕ) 2019/640 του Συμβουλίου, της 15ης Απριλίου 2019, σχετικά με την κατανομή των κονδυλίων που αποδεσμεύονται από έργα στο πλαίσιο του 10ου Ευρωπαϊκού Ταμείου Ανάπτυξης για την τροφοδότηση του Μέσου Στήριξης της Ειρήνης στην Αφρική

24.4.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 109/24
               
            
         ΑΠΟΦΑΣΗ (ΕΕ) 2019/640 ΤΟΥ ΣΥΜΒΟΥΛΙΟΥ
         της 15ης Απριλίου 2019
         σχετικά με την κατανομή των κονδυλίων που αποδεσμεύονται από έργα στο πλαίσιο του 10ου Ευρωπαϊκού Ταμείου Ανάπτυξης για την τροφοδότηση του Μέσου Στήριξης της Ειρήνης στην Αφρική
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την εσωτερική συμφωνία μεταξύ των αντιπροσώπων των κυβερνήσεων των κρατών μελών της Ευρωπαϊκής Ένωσης, συνελθόντων στο πλαίσιο του Συμβουλίου, για τη χρηματοδότηση της βοήθειας της Ευρωπαϊκής Ένωσης βάσει του πολυετούς δημοσιονομικού πλαισίου, για την περίοδο 2014 έως 2020, δυνάμει της συμφωνίας εταιρικής σχέσης ΑΚΕ-ΕΕ, καθώς και για τη χορήγηση χρηματοδοτικής ενίσχυσης στις υπερπόντιες χώρες και εδάφη για τις οποίες ισχύει το τέταρτο μέρος της Συνθήκης για τη λειτουργία της Ευρωπαϊκής Ένωσης (1), και ιδίως το άρθρο 1 παράγραφος 4,
         Έχοντας υπόψη την πρόταση της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Στο πλαίσιο του 11ου Ευρωπαϊκού Ταμείου Ανάπτυξης (ΕΤΑ), η Ένωση έχει μέχρι στιγμής δεσμεύσει συνολικά 1 627 300 000. EUR για το μέσο στήριξης της ειρήνης στην Αφρική (ΜΣΕΑ), το οποίο παρέχει χρηματοδοτική στήριξη στις αντιδράσεις της Αφρικανικής Ένωσης σε τρέχουσες και αναδυόμενες κρίσεις στον τομέα της ασφάλειας στην Αφρική. Η δέσμευση αυτή υπέρ της ειρήνης και της ασφάλειας στην αφρικανική ήπειρο πρέπει να διατηρηθεί για την περίοδο 2019-2020.
                  
               
                     (2)
                  
                  
                     Οι απαιτήσεις του ΜΣΕΑ για την περίοδο 2019-2020 εκτιμώνται σε 814 860 000 EUR.
                  
               
                     (3)
                  
                  
                     Είναι σκόπιμο να χρησιμοποιηθούν αποδεσμευμένα κονδύλια από έργα στο πλαίσιο του 10ου ΕΤΑ για να εξασφαλιστεί η χρηματοδότηση του ΜΣΕΑ έως το τέλος του 2020.
                  
               
                     (4)
                  
                  
                     Τα εν λόγω κονδύλια θα πρέπει να χρηματοδοτήσουν δραστηριότητες του ΜΣΕΑ, μεταξύ άλλων και για τη στήριξη της λειτουργίας της Αφρικανικής Αρχιτεκτονικής Ειρήνης και Ασφάλειας, τη στήριξη πρωτοβουλιών με στόχο την πρόληψη και τη διαχείριση βίαιων συγκρούσεων σε περίπτωση έκτακτων και απρόβλεπτων αναγκών σε καταστάσεις κρίσης (μηχανισμός έγκαιρης αντίδρασης), την ενίσχυση των επιχειρήσεων υποστήριξης της ειρήνης υπό αφρικανική ηγεσία, καθώς και την κάλυψη των βοηθητικών δαπανών που βαρύνουν την Επιτροπή.
                  
               
                     (5)
                  
                  
                     Τα εν λόγω κονδύλια θα πρέπει να χρησιμοποιούνται σύμφωνα με το σχετικό πολυετές πρόγραμμα δράσης του ΜΣΕΑ και με τους κανόνες και τις διαδικασίες που ισχύουν για το 11ο ΕΤΑ, όπως ορίζεται στους κανονισμούς (ΕΕ) 2015/322 (2) και (ΕΕ) 2018/1877 (3),
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Ποσό ύψους 445 860 000 EUR κατ' ανώτατο όριο από τα κονδύλια που αποδεσμεύονται από έργα στο πλαίσιο του 10ου Ευρωπαϊκού Ταμείου Ανάπτυξης (ΕΤΑ) διατίθενται για την τροφοδότηση του Μέσου Στήριξης της Ειρήνης στην Αφρική για την περίοδο 2019-2020.
            Από το εν λόγω ποσό, 14 860 000 EUR κατ' ανώτατο όριο διατίθενται για τις βοηθητικές δαπάνες που πραγματοποιεί η Επιτροπή.
            Τα εν λόγω κονδύλια χρησιμοποιούνται σύμφωνα με τους κανόνες και τις διαδικασίες που εφαρμόζονται για το 11ο ΕΤΑ.
         
         
            Άρθρο 2
            Η παρούσα απόφαση αρχίζει να ισχύει την επομένη της έκδοσής της.
         
         
            Λουξεμβούργο, 15 Απριλίου 2019.
            
               
                  Για το Συμβούλιο
               
               
                  Ο Πρόεδρος
               
               P. DAEA
            
         
         
            (1)  ΕΕ L 210 της 6.8.2013, σ. 1.
         
            (2)  Κανονισμός (ΕΕ) 2015/322 του Συμβουλίου, της 2ας Μαρτίου 2015, σχετικά με την εφαρμογή του 11ου Ευρωπαϊκού Ταμείου Ανάπτυξης (ΕΕ L 58 της 3.3.2015, σ. 1).
         
            (3)  Κανονισμός (ΕΕ) 2018/1877 του Συμβουλίου, της 26ης Νοεμβρίου 2018, σχετικά με τον δημοσιονομικό κανονισμό που εφαρμόζεται στο 11ο Ευρωπαϊκό Ταμείο Ανάπτυξης και την κατάργηση του κανονισμού (ΕΕ) 2015/323 (ΕΕ L 307 της 3.12.2018, σ. 1).